钦定古今图书集成/明伦汇编/闺媛典/第009卷 > 《代寄情楚词体》前人
## 钦定古今图书集成/明伦汇编/闺媛典/第009卷 > 《代寄情楚词体》前人

“君不来兮徒蓄，怨积思而孤吟。云阳一去已远，隔巫
山绿水之沈沈。留馀香兮染绣被，夜欲寝兮愁人心。
朝驰余马于青楼，恍乘空而夷犹。浮云深兮不得语，
却惆怅而怀忧。使青鸟兮衔书，恨独宿兮伤离居。何
无情而两绝，梦虽往而交疏，横流涕而长嗟，折芳洲
之瑶华。送飞鸟以极目，怨夕阳之西斜。愿为连根同”
死之秋草，不作飞空之落花。